Galhvepser. 265 



idet de lagde deres Æg, samtidig afgav en Draabe Vædske til det 

 paagældende Plantevæv, som derved inciteredes til Dannelsen af 

 Gallen. Denne Opfattelse har dog vist sig at være urigtig; hvad 

 der navnlig taler derimod er, at naar Larven dør tidlig, stanser 

 Galledannelsen. Det er derefter aabenbart en Paavirkning fra 

 Larven paa Plantevævet, som er Skyld i Galledannelsen; for- 

 modentlig er det en eller anden Vædske den afgiver, der har denne 

 Virkning. Allerede medens Larven ligger i Æggeskallen, begynder 

 Paavirkningen paa det omgivende Væv. 



Endvidere har det vist sig, at Galhvepserne, naar de lægger 

 Æg, ingenlunde altid, som man har ment, borer deres Braad ind 

 i Vævet, hvori Larven senere træffes, men i mange Tilfælde blot 

 lægger det paa det paagældende unge bløde Plantevæv, som senere 

 vokser op om Ægget og den unge Larve, idet det Sted, hvor 

 denne ligger, vokser mindre stærkt end de tilgrænsende Dele. 

 Dette er Tilfældet med de fleste af de Galhvepser, der lægger Æg 

 i Egeknopper; Braadden føres ind i Knoppen mellem eller igennem 

 Knopskællene, men naar den er naaet til det Sted, hvor Gallen 

 senere dannes, lægges Ægget paa (ikke i) de unge Plantedele, 

 dette være sig nu Bladanlæg eller Stængeldele, og disse saares 

 ikke af Braadden. Er Talen om Blade, som alt er udfoldede, 

 bores dog Braadden ind i Vævet, og det samme kan for enkelte 

 Formers Vedkommende ogsaa finde Sted, naar Æggene aflægges i 

 Knoppen; det bemærkes, at det stedse er i unge, endnu ikke 

 færdigdannede Blade, at Æggene lægges; af fuldtfærdige Plante- 

 dele kan overhovedet ingen Galle udvikles. Idet Plantevævet vokser 

 op omkring Ægget eller Larven, dannes der et Hulrum, Larve- 

 kamret, som fra forst af staar i aaben Forbindelse med Omverdenen, 

 men snart lukkes fuldstændig. Hyppig findes der flere saadanne 

 Larvekamre i samme Galle, idet flere Æg er aflagt saa nær hin- 

 anden, at Galledannelsen bliver fælles for flere. — Larven ernærer 

 sig ved at æde de æggehvide-, stivelse- og olieholdige Cellelag, 

 som beklæder Kamrets Væg indvendig. Den forpupper sig der- 

 inde, saaledes at det udviklede Insekt maa gnave sig ud gennem 

 Væggen. 



De fleste Galhvepse -Galler træffes paa Egen, hvor de frem- 

 træder i storste Mangfoldighed som storre eller mindre Udvækster 

 paa Blade, Stængel eller Rod, som omdannede Knopper osv. (se 



